PIMO สุดปัง! กำไร Q1/59 โตกระฉูด หลังรายได้จากการขายเพิ่มขึ้น
PIMO สุดปัง! กำไร Q1/59 โตกระฉูด มาที่ 12.10 ลบ. เพิ่มขึ้น 138% จากปีก่อนมีกำไร 5.08 ลบ. หลังรายได้จากการขายเพิ่มขึ้น
12 พ.ค. 2559

บริษัท ไพโอเนียร์ มอเตอร์ จำกัด (มหาชน) หรือ PIMO รายงานผลการดำเนินงานไตรมาส 1/59 สิ้นสุดวันที่ 31 มี.ค.59 มีกำไรสุทธิ 12.10 ล้านบาท หรือมีกำไรสุทธิ 0.02 บาทต่อหุ้น เพิ่มขึ้น 138% จากช่วงเดียวกันของปีก่อนที่มีกำไรสุทธิ 5.08 ล้านบาท หรือมีกำไรสุทธิ 0.01 บาทต่อหุ้น
โดยผลการดำเนินงานในไตรมาสดังกล่าวปรับตัวขึ้นเนื่องจาก ในช่วงไตรมาส 1 ปี 2559 บริษัทมีรายได้รวม 153.95 ล้านบาท เพิ่มขึ้นจากช่วงเดียวกันของปีก่อน จำนวน 35.50 ล้านบาท หรือคิดเป็นร้อยละ 29.97 เนื่องจากทางบริษัทจัดจำหน่ายผลิตภัณฑ์ประเภทมอเตอร์ปั๊มน้ำสำหรับใช้ในบ้านเพิ่มมากขึ้น